
«Қазақстан Республикасы Өнеркәсіп және құрылыс министрлігінің
құрылыс саласындағы кәсіптік стандарттарды бекіту туралы»


«Кәсіптік біліктілік туралы» Қазақстан Республикасының Заңы 5-бабының                      5-тармағына сәйкес БҰЙЫРАМЫН:  
1. Қоса беріліп отырған Қазақстан Республикасы Өнеркәсіп және құрылыс министрлігінің құрылыс саласындағы кәсіптік стандарттары: 
[bookmark: _Hlk240010822]1) осы бұйрыққа 1-қосымшаға сәйкес «Композиттік конструкциялардың құрылғысы (құрылыста)» кәсіптік стандарты; 
2) осы бұйрыққа 2-қосымшаға сәйкес «Металл конструкцияларын монтаждау жұмыстары» кәсіптік стандарты;
3)  осы бұйрыққа 3-қосымшаға сәйкес «Жер құрылыс жұмыстары» кәсіптік стандарты;
4) осы бұйрыққа 4-қосымшаға сәйкес «Бұрғылау-жару құрылыс жұмыстары» кәсіптік стандарты;
5) осы бұйрыққа 5-қосымшаға сәйкес «Сумен жабдықтау және кәріз жүйелеріне арналған құбырлардың құрылысы» кәсіптік стандарты бекітілсін.
2. Қазақстан Республикасы Өнеркәсіп және құрылыс министрлігінің Қала құрылыс және тұрғын үй-коммуналдық саясат департаменті заңнамада белгіленген тәртіппен:
1) осы бұйрықты қол қойылған күннен бастап бес жұмыс күн ішінде қазақ және орыс тілдерінде электрондық түрде Қазақстан Республикасы нормативтік құқықтық актілерінің эталондық бақылау банкіне енгізу үшін Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» шаруашылық жүргізу құқығындағы республикалық мемлекеттік кәсіпорнына жіберуді;
2) алғашқы ресми жарияланғаннан кейін осы бұйрықты Қазақстан Республикасы Өнеркәсіп және құрылыс министрлігінің ресми интернет-ресурсында орналастыруды қамтамасыз етсін.
3. Осы бұйрықтың орындалуын бақылау жетекшілік ететін Қазақстан Республикасының Өнеркәсіп және құрылыс вице-министріне жүктелсін.
4. Осы бұйрық алғашқы ресми жарияланған күнінен кейін күнтізбелік он күн  өткен соң қолданысқа енгізіледі.          


Қазақстан Республикасының
Өнеркәсіп және құрылыс 
министрінің міндетін атқарушы            	                           И. Шархан




Подписано
28.10.2026 19:24 И.Ш.Шархан  ((и.о Е.Қ.Нағаспаев))

